Reeksmoordenaar sit lankBulelani Mabhayi, ŉ reeksmoordenaar en verkragter, is Dinsdag 25 keer lewenslange tronkstraf opgelê in die hooggeregshof in Mthatha. Brig. Marinda Mills, woordvoerder van die polisie, sê Mabhayi (39) het skuldig gepleit op 20 aanklagte van moord, ses van verkragting en 10 van huisroof. Hy is 20 keer lewenslange tronkstraf opgelê vir die moorde, vyf keer lewenslange tronkstraf vir die verkragtings en 100 jaar tronkstraf vir die huisrowe. Die vonnisse sal gelyklopend uitgedien word. Mabhanyi het vir vyf jaar ŉ skrikbewind gevoer in dorpies in die Oos-Kaap. Hy het ŉ mes en byl gebruik om sy slagoffers mee dood te maak. Hy is in Augustus verlede jaar deur die polisie vasgetrek.